REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/225-17

31. oktobar 2017. godine

B e o g r a d

ZAPISNIK

19. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 30. OKTOBRA 2017. GODINE

Sednica je počela u 16,15 časova.

Sednicom je predsedavao Muamer Zukorlić, predsednik Odbora.

Sednici su prisustvovali članovi Odbora: Marko Atlagić, Ljubiša Stojmirović, Milena Bićanin, Žarko Obradović, Vladimir Orlić, Mihailo Jokić (zamenik Bogdana Obradovića), Marko Parezanović i Fatmir Hasani.

Sednici nisu prisustvovali članovi Odbora: Nataša St. Jovanović, Đorđe Kosanić, Miletić Mihajlović, Ratko Jankov, Aleksandra Jerkov, Žarko Korać, Dubravko Bojić i Olena Papuga, niti njihovi zamenici.

Sednici je prisustvovala i narodna poslanica Branka Stamenković koja nije član Odbora.

Sednici je prisustvovao Mladen Šarčević, ministar prosvete, nauke i tehnološkog razvoja-predstavnik predlagača zakona, zajedno sa sledećim saradnicima: Vladimirom Džamićem, državnim sekretarom Gabrijelom Grujić, pomoćnikom ministra, Ljiljanom Nenadović, višim savetnikom i Natašom Mujagić, višim savetnikom.

Nakon glasanja, usvojen je sledeći:

D n e v n i r e d

**1. Razmatranje Predloga zakona o dualnom obrazovanju-**upojedinostima, koji je podnela Vlada (broj 610-2861/17 od 10. oktobra 2017. godine);

**2. Razmatranje Predloga zakona o izmenama i dopunama Zakona o predškolskom vaspitanju i obrazovanju-**u pojedinostima, koji je podnela Vlada (broj 60-2862/17 od 10. oktobra 2017. godine);

**3. Razmatranje Predloga zakona o izmenama i dopunama Zakona o osnovnom obrazovanju i vaspitanju-**u pojedinostima**,** koji je podnela Vlada (broj 610-2864/17 od 10. oktobra 2017. godine);

**4. Razmatranje Predloga zakona o izmenama i dopunama Zakona o srednjem obrazovanju i vaspitanju-** u pojedinostima, koji je podnela Vlada (broj 610-2865/17 od 10. oktobra 2017. godine).

Prva tačka dnevnog reda: **Razmatranje Predloga zakona o dualnom obrazovanju -u pojedinostima**

Muamer Zukorlić je u uvodnoj reči, povodom prve tačke dnevnog reda, rekao da je podneto 308 amanadmana, a da je Vlada predložila četiri amandmana za prihvatanje.

S obzirom na to, da nije bilo diskutanata, **Odbor se glasanjem izjasnio da predloži Narodnoj skupštini da prihvati četiri amandmana** **na Predlog zakona o dualnom obrazovanja** („za“ je glasalo 8, „nije glasalo“ 1).

Odbor se glasanjem (2 „za“, „nije glasalo“ 7) izjasnio da predloži Narodnoj skupštini da **ne prihvati ostale amandmane (304)** od ukupno 308 , koliko je podneto na Predlog zakona.

Druga tačka dnevnog reda: **Razmatranje Predloga zakona o izmenama i dopunama Zakona o predškolskom vaspitanju i obrazovanju -u pojedinostima**

O ovoj tački dnevnog reda nije bilo rasprave te se **Odbor glasanjem izjasnio da predloži Narodnoj skupštini da prihvati dva amandmana** **na Predlog zakona o izmenama i dopunama Zakona o predškolskom vaspitanju i obrazovanju**,koliko je i Vlada predložila u dostavljenom Mišljenju („za“ je glasalo 9).

Odbor se glasanjem („nije glasalo“ 9) izjasnio da predloži Narodnoj skupštini da **ne prihvati ostale amandmane (306)** od ukupno 308 , koliko je podneto na Predlog zakona.

Treća tačka dnevnog reda: **Razmatranje Predloga zakona izmenama i dopunama Zakona o osnovnom obrazovanju i vaspitanju- u pojedinostima**

Povodom ove tačke, niko od članova Odbora se nije javio za diskusiju, te se **Odbor glasanjem izjasnio da predloži Narodnoj skupštini da prihvati tri amandmana** **na Predlog zakona o izmenama i dopunama Zakona o osnovnom obrazovanju i vaspitanju**,koliko je i Vlada predložila u dostavljenom Mišljenju („za“ je glasalo 9, ).

Odbor se glasanjem („nije glasalo“ 9) izjasnio da predloži Narodnoj skupštini da **ne prihvati ostale amandmane (200)** od ukupno 203, koliko je podneto na Predlog zakona.

**Odbor je, saglasno članu 157. stav 6. odlučio nakon glasanja da podnese četiri amandmana na Predlog zakona izmenama i dopunama Zakona o osnovnom obrazovanju i vaspitanju** (glasalo „za“ 8, „protiv“ „nije glasalo“ 1).

Ministar, kao predstavnik predlagača, izjasnio se da je saglasan sa amandmanima Odbora, koje je Odbor izglasao.

Četvrta tačka dnevnog reda: **Razmatranje Predloga zakona o izmenama i dopunama Zakona o srednjem obrazovanju i vaspitanju** -**u pojedinostima**

Saglasno članu 164. Poslovnika Narodne skupštine, **Odbor je odlučio da predloži** **Narodnoj skupštini da prihvati tri amandmana** na **Predlog zakona o izmenama i dopunama Zakona o srednjem obrazovanju i vaspitanju** („za“ je glasalo 9).

Odbor se glasanjem („nije glasalo“ 9) izjasnio da predloži Narodnoj skupštini da **ne prihvati ostale amandmane (173)** od ukupno 176 , koliko je podneto na Predlog zakona.

**Izveštaji Odbora u pojedinostima o predlozima ova četiri zakona, kao i amandmani, koje je Odbor podneo, sastavni su deo zapisnika.**

Sednica je završena u 16,30 časova.

SEKRETAR PREDSEDNIK

Dragomir Petković Muamer Zukorlić